Wit Kasteel reik nuwe enkelsnit uit: "Nog Een"
Home»Entertainment»Music»Wit Kasteel reik nuwe enkelsnit uit: "Nog Een"
By Henno Kruger Mar 12, 2021 Music 2 Mins Read
Wit Kasteel het 'n nuwe enkelsnit uitgereik, "Nog Een". Nie Covid-19 of die grendeltydperk kon in die pad van die gewilde Pretoria rockgroep staan om hulle doelwit te bereik nie. Hulle het seker gemaak dat hulle gedurende 2020 'n stewige vastrapplek in die musiekbedryf kry met die uitreiking van hulle splinternuwe album asook twee baie populêre enkelsnitte, "Toegewyd" en "Herinning".
Natuurlik was daar tydens die grendeltydperk, maar min geleenthede vir samesyn en lekker kuier, maar musiek het altyd 'n manier om almal bymekaar te bring en daarom is "Nog Een", perfek gepas vir hierdie tyd waarin ons onsself nou bevind.
Reinard Kruger (baskitaarspeler van Wit Kasteel) vertel ons meer
"Met die onsekerheid oor die toeganklikheid na die eenvoudige vermaak, kuier en plesier gedurende inperking, het ons selde geleentheid gevind om saam te kan ontspan en iets te neem vir die gemoed. Maar wanneer die geleentheid sy opwagting gemaak het, het ons die meeste daarvan gemaak. Ons hoop dit word 'n Afrikaanse tema-lied vir 'n lekker kuier, hetsy braai of 'n aand uit saam met jou vriende."
Wit Kasteel het 'n vrolike lirieke musiekvideo gemaak vir "Nog Een", kyk dit hier onder
Wit Kasteel met hulle unieke klank is gereed en baie opgewonde om landswye vertonings te hou, noudat die inperking effens gelig is en wat is beter as om dit af te skop met "Nog Een"! Die snit is beskikbaar op hulle album Toegewyd. Jy kan die album HIER aflaai.